सामाजिक सेवाओं के लिए बुद्धदेव यादव को किया सम्मानित
नारनौल |सेवानिवृत जिला न्यायवादी एवं उपभोक्ता संरक्षण फोरम के चेयरमैन बुद्धदेव यादव को उत्कृष्ट सामाजिक सेवाओं के लिए नागरिक अभिनंदन पत्र प्रदान किया गया। आर्य समाज संघीवाड़ा में आयोजित कार्यक्रम में रमेश चंद आचार्य द्वारा संपन्न करवाए गए हवन कार्यक्रम में जिला खनन अधिकारी वासुदेव शिक्षाविद डॉ. कृष्णा आर्य यजमान के रूप में उपस्थित रहे। आचार्य नरेन्द्र ने जीवनदर्शन सामाजिक सरोकार विषय पर प्रत्यक्ष उदाहरणों के माध्यम से व्याख्यान प्रस्तुत किया। संस्था के संरक्षक वेदप्रकाश आर्य ने समस्त सहयोगियों कार्यकारिणी का परिचय करवाया। कृष्णा आर्य ने जिला प्रशासन द्वारा चलाए जा रहे बेटी बचाओ-बेटी पढ़ाओ अभियान को लोकप्रिय बनाने की अपील की। सुरेश चन्द संघी, रमेश चंद, विद्यादेवी, सरपंच राजकुमार, जयप्रकाश, सांवलराम, विश्वपाल, रामसिंह मधुर, दयाराम, शुभांशु उपस्थित थे।
hin_Deva hin_Deva